**Peter Hyballa** (s. 5. joulukuuta 1975) on saksalainen jalkapallovalmentaja. Kesäkuusta 2021 lähtien hän on toiminut Esbjergin päävalmentajana.

Ura
---

Hyballa aloitti valmennusuransa nuorella iällä juniorivalmentajana Borussia Bocholtissa. Hän valmensi eri ikäluokkien joukkueita myös SC Münsterissä, Preußen Münsterissä ja DSC Arminia Bielefeldissä. Päävalmentajadebyyttinsä aikuisten tasolla Hyballa teki namibialaisen Ramblersin valmentajana vuonna 2002. Hän palasi jo seuraavana vuonna takaisin Saksaan ja valmensi VfL Wolfsburgin ja Borussia Dortmundin juniorijoukkueita, kunnes teki toukokuussa 2010 sopimuksen Rot-Weiss Essenin kanssa. Seuran ajauduttua konkurssiin Hyballan sopimus jouduttiin purkamaan jo kesäkuun alussa. Pian päätöksen jälkeen hän siirtyi Alemannia Aachenin päävalmentajaksi. Alemannia pelasi Hyballan alaisuudessa 2. Bundesliigan keskikastissa. Kauden 2011/12 alku ei seurajohtoa tyydyttänyt ja Hyballa sai syyskuussa 2011 potkut seurasta.

Tammikuussa 2012 Hyballa siirtyi FC Red Bull Salzburgin palvelukseen juniorivalmentajaksi. Kevätkauden jälkeen hän jätti seuran ja jatkoi uraansa SK Sturm Grazin päävalmentajana. Graz pelasi Hyballan alaisuudessa Itävallan Bundesliigan keskikastin sijoituksista, mutta seurajohtoa tulokset eivät tyydyttäneet ja Hyballan pesti päättyi potkuihin huhtikuussa 2013.

Sami Hyypiän saatua potkut Bayer 04 Leverkusenista huhtikuussa 2014 Hyballa siirtyi Sascha Lewandowskin apuvalmentajaksi seuraan. Hän jätti tehtävänsä jo kesäkuussa siirryttyään Leverkusenin U19-joukkueen päävalmentajaksi. Kahden Leverkusen-vuoden jälkeen Hyballa palasi päävalmentajatehtäviin aikuisten tasolle tehtyään sopimuksen Eredivisie-seura NEC Nijmegenin kanssa toukokuussa 2016. NEC:n kausi sujui Hyballan alaisuudessa alavireisesti ja seura juuttui Eredivisien putoamiskamppailuun. Seurajohto purki Hyballan sopimuksen huhtikuussa 2017.

NEC-potkujensa jälkeen Hyballa toimi slovakialaisen Dunajská Stredan ja alankomaalaisen NAC Bredan päävalmentajana. Joulukuussa 2020 hänestä tuli puolalaisen Wisła Krakovan päävalmentaja. Hyballa teki seuran kanssa kesään 2022 ulottuvan sopimuksen, mutta odotuksia heikommat tulokset ja riidat pelaajien kanssa johtivat potkuihin jo kauden 2020/21 jälkeen.

Kesäkuussa 2021 Hyballa aloitti tanskalaisen Esbjergin päävalmentajana.

Lähteet
-------

1. ↑  Bei Absturz muss neuer Coach her
2. ↑  Peter Hyballa neuer Cheftrainer
3. ↑  Peter Hyballa beurlaubt
4. ↑  Mit Peter Hyballa bleibt Sturm Graz der deutschen Welle treu
5. ↑  Sturm Graz beurlaubt Trainer Peter Hyballa
6. ↑  Neuer U19-Trainer: Hyballa unterschreibt für zwei Jahre
7. ↑  Hyballa wird Cheftrainer in Nimwegen
8. ↑  NEC sack head coach Hyballa[vanhentunut linkki]
9. ↑  Peter Hyballa
10. ↑  Peter Hyballa nowym trenerem Wisły Kraków
11. ↑  Wisła Kraków zwolniła trenera. Kontrakt rozwiązano za porozumieniem stron
12. ↑  Peter Hyballa ny cheftræner i EfB

  


|  |  |  |
| --- | --- | --- |
| Edeltäjä:**Michael Krüger** | **Alemannia Aachenin päävalmentaja**2010–9/2011 | Seuraaja:**Ralf Außem** |

|  |  |  |
| --- | --- | --- |
| Edeltäjä:**Franco Foda** | **SK Sturm Grazin päävalmentaja**2012–4/2013 | Seuraaja:**Darko Milanič** |

|  |  |  |
| --- | --- | --- |
| Edeltäjä:**Ernest Faber** | **NEC Nijmegenin päävalmentaja**2016–4/2017 | Seuraaja:**Ron de Groot** |

|  |  |  |
| --- | --- | --- |
| Edeltäjä:**Ólafur Kristjánsson** | **Esbjergin päävalmentaja**2021– | Seuraaja:**–** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Alankomaat

 |

 |